b'\n_START_ARTICLE_\nSteking\n_START_PARAGRAPH_\nSteking, eller steiking, er en tilberedningsm\xc3\xa5te for matretter og bakverk med varme med h\xc3\xb8y temperatur.  Steking skiller seg fra koking ved at det oftest brukes langt h\xc3\xb8yere temperatur. Ved steking overf\xc3\xb8res bevegelsesenergien gjennom kollisjoner mellom molekylene i varmeleder og maten._NEWLINE_Opprinnelig foregikk steking over \xc3\xa5pen flamme p\xc3\xa5 b\xc3\xa5l og r\xc3\xa5varen ble stukket inn p\xc3\xa5 spidd. Man kan ogs\xc3\xa5 steke ved \xc3\xa5 varme stener med \xc3\xa5pen flamme og deretter overf\xc3\xb8re varmen til matstykkene ved ledning, str\xc3\xb8mming i luft og kondensasjon. Siden sten har lav varmekapasitet, trengs typisk flere ganger mer sten enn mat for \xc3\xa5 f\xc3\xa5 h\xc3\xb8y nok temperatur og lang nok steketid til \xc3\xa5 oppn\xc3\xa5 et godt stekeresultat._NEWLINE_I dag foreg\xc3\xa5r steking ved at matretten f\xc3\xa5r overf\xc3\xb8rt varme fra en kokeplate, varmeplate, stekepanne eller liknende. I hjemmet kan det brukes en teflonstekepanne til dette form\xc3\xa5let. For \xc3\xa5 unng\xc3\xa5 at retten svir seg fast, kan overflaten sm\xc3\xb8res med fett. Av enkelte blir steking antatt \xc3\xa5 v\xc3\xa6re mindre sunt enn koking eller grilling.\n_START_SECTION_\nSautering\n_START_PARAGRAPH_\nSautering betegner vanligvis en rask steking i en h\xc3\xb8yvegget \xc3\xa5pen panne, som gjerne er spesialtilpasset form\xc3\xa5let. Sautering skjer under relativt h\xc3\xb8y temperatur (160 til 240 \xc2\xb0C), og brukes hovedsakelig til tynt sk\xc3\xa5rne gr\xc3\xb8nnsaker, som holdes i konstant bevegelse i pannen. Pannen er tilsatt fett p\xc3\xa5 forh\xc3\xa5nd, og det benyttes ikke v\xc3\xa6ske under prosessen.'